Imago aurea beatae Mariae Virginis
Imago aurea beatae Mariae Virginis est statua Mariae ex populo et auro, saeculo 10 exeunte confecta, quae reperitur Assindia in urbe in thesaurario ecclesiae cathedralis. Ea est vetustissima reliqua statua Mariae Virginis ac vetustissimum exemplum illius artis quae Vollplastik vocatur ad laevam Alpium. Cum cruce Archiepiscopi Gero de Colonia Agrippina est unum ex paucis signis aevo generationum familiae Caesaris Othonis factis quae hodie supersunt. Hodie est etiam Imago Culturae illius regionis quae Ruhr vocatur ac historiae eius. Liber Ordinarius manu scriptus saepe hanc imaginem refert locutionibus "ymaginem beate Marie auream" (p. 32), "ymagine beate Marie aurea" (p. 84), "ymaginem beate Marie virginis" (p. 86), "ymagine aurea beate Marie virginis" (p. 87) etc.